આ ઓડિયો ક્લિપમાં અમિત શાહ કહી રહ્યા છે કે, "હું ભાજપ અધ્યક્ષ અમિત શાહ બોલી રહ્યો છું. હું જાણું છું કે તમે પહેલાંથી જ ચૂંટણીના કામમાં લાગેલા છો. પરંતુ ભાજપની જીતની વાત સુનિશ્ચિત કરવા માટે હાલનો સમય ખુબ જ નિર્ણાયક છે. તમારે એક વાતની કાળજી રાખવાની છે કે મતદાનના દિવસે સવારે 10 વાગ્યા પહેલાં તમે તમારા પાડોશીઓ અને મિત્રોમાંથી ઓછામાં ઓછા 10 લોકોને ભાજપના પક્ષમાં વોટ નાખવા માટે લઈ જશો." આ ઓડિયો ક્લિપ અંગે ભાજપના પ્રવક્તા જગદીશ ભાવસારનું કહેવું છે કે આ અપીલ વધુમાં વધુ મતદાન થાય એટલા માટે કરવામાં આવી છે.